સમાન રુચિના બહાને દીકરાને નીમામાં તો રસ નથી પડ્યોને! આજના જુવાનિયા આમ પાછા ફાસ્ટ ખરા જ! જોકે એવું હોય તોય હરખાવાની જ વાત હતી, દીકરાને પરણાવવાની હોંશ માના હૈયે પણ વળ ખાતી હતી, પરંતુ જીવનભરના બંધનમાં ઉતાવળ ન ચાલે. છોકરી વિશે પૂરતી તપાસ કર્યા પછી જ આગળ વધવાનું હોય. અમીર-ગરીબના ભેદમાં હું માનતી નથી, પરંતુ મા-દીકરા વચ્ચે અંતર ઊભું ન કરે એવા ગુણ-સંસ્કાર તો હોવા જ જોઈએ... યશોદાબહેને માથું ખંખેર્યું : હુંય ખરી છું, નીમાની એક મુલાકાતમાં ક્યાંનું ક્યાં વિચારવા લાગી! શક્ય છે આવતા શનિવાર સુધીમાં અતુલ્ય ચૅરિટી પ્રોગ્રામ વિશે ભૂલી પણ જાય!